Diari Oficial de la Generalitat Valenciana


Sumari del DOGV 4725, del 02-04-2004 (2004/3140)

Informació pública del programa d'actuació aïllada comprensiu de projecte d'urbanització de la primera fase de la unitat d'execució 6 Urbanització Monte Hoyuela, de les normes subsidiàries del planejament municipal.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3140


Organisme emissor
:   Ajuntament de Torás

Tipus de document
:   Anunci

Informació pública del programa d'actuació aïllada comprensiu de projecte d'urbanització de la primera fase de la unitat d'execució 6 Urbanització Monte Hoyuela, de les normes subsidiàries del planejament municipal. [2004/M3140]
  
El Ple de l'Ajuntament de Torás, en sessió ordinària celebrada el dia 15 de març de 2004, ha acordat sotmetre a informació pública el programa d'actuació aïllada, presentat per Domingo Rojo Sánchez en representació de la mercantil Terramar Servicios Integrales Siglo XXI, SL, comprensiu de projecte d'urbanització, subscrits pels arquitectes Concha Agustí Golfe i Domingo Rojo Sánchez, visats pel Col·legi Oficial d'Arquitectes el 21 de gener de 2004.
  
L'objecte és la urbanització de la primera fase de la unitat d'execució 6 de les normes subsidiàries de planejament municipals.
  
La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i el termini d'exposició serà de 20 dies, comptats des de l'última publicació de l'edicte, durant els quals els interessats podran formular al·legacions, proposicions juridicoeconòmiques en competència i alternatives tècniques, excepte pròrroga d'acord amb l'article 46 de la Llei 6/1994, de 15 de novembre, Reguladora de l'Activitat Urbanística.
  
Durant els cinc dies següents al venciment del termini d'informació pública, qualsevol persona podrà presentar, a les oficines municipals, proposicions juridicoeconòmiques en plica tancada; l'acte d'obertura de pliques tindrà lloc el dia hàbil següent a l'acabament d'este termini, tret que siga dissabte, cas en què es traslladarà al dia hàbil següent, a les 14.00 hores.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques.
  
D'acord amb l'article 46.4 de la Llei Reguladora de l'Activitat Urbanística de la Comunitat Valenciana, durant tot el procediment podran ser objecte de pública consulta a l'Ajuntament de Torás les al·legacions i alternatives tècniques que s'hi presenten.
  
Mitjançant este anunci i d'acord amb l'article 59 de la Llei 30/1992, es notifica als propietaris o titulars de drets afectats que puguen resultar desconeguts, el lloc de notificació dels quals s'ignore o bé, intentada la notificació, no s'haja pogut practicar.
  
Cosa que es publica perquè en prengueu coneixement, de conformitat amb el que disposa l'article 46 de la Llei Reguladora de l'Activitat Urbanística.